वाराणसी। मुख्यमंत्री योगी आदित्यनाथ 12 सितंबर से पूर्वांचल के चार जिलों का दो दिवसीय दौरा करेंगे। जिसकी शुरूआत सोनभद्र जिले से होनी है। सोनभद्र में विकास कार्यों, कानून-व्यवस्था की समीक्षा के बाद सीएम काशी में रात्रि विश्राम करेंगे और 13 को चंदौली व जौनपुर भी जाएंगे। प्रोटोकाल कार्यालय के अनुसार सीएम योगी आदित्यनाथ हेलीकाप्टर से बुधवार को 11:40 बजे सोनभद्र पुलिस लाइन पहुंचेंगे। वहां से काफिले संग निकलेंगे और प्राइमरी पाठशाला बहुअरा, बहुअरा गांव व मुसहर बस्ती का निरीक्षण करेंगे। एक घंटे के निरीक्षण के बाद सीएम 12:40 बजे कलेक्ट्रेट सभागार पहुंचेंगे और वहां नीति आयोग द्वारा निर्धारित बिंदुओं पर प्रशासनिक अधिकारियों संग समीक्षा करेंगे।